CELEX: 22015D0001(01)
Language: el
Date: 2015-03-10 00:00:00
Title: Απόφαση αριθ. 1/2015 της ειδικής επιτροπής CARIFORUM-ΕΕ για την τελωνειακή συνεργασία και τη διευκόλυνση των εμπορικών συναλλαγών, της 10ης Μαρτίου 2015 , σχετικά με παρέκκλιση από τους κανόνες καταγωγής που καθορίζονται στο πρωτόκολλο I της συμφωνίας οικονομικής εταιρικής σχέσης μεταξύ των κρατών CARIFORUM, αφενός, και της Ευρωπαϊκής Κοινότητας και των κρατών μελών της, αφετέρου, προκειμένου να ληφθεί υπόψη η ιδιαίτερη κατάσταση της Δομινικανής Δημοκρατίας όσον αφορά ορισμένα κλωστοϋφαντουργικά προϊόντα [2015/600]

16.4.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 99/34
            
         ΑΠΌΦΑΣΗ αριθ. 1/2015 ΤΗΣ ΕΙΔΙΚΉΣ ΕΠΙΤΡΟΠΉΣ CARIFORUM-ΕΕ ΓΙΑ ΤΗΝ ΤΕΛΩΝΕΙΑΚΉ ΣΥΝΕΡΓΑΣΊΑ ΚΑΙ ΤΗ ΔΙΕΥΚΌΛΥΝΣΗ ΤΩΝ ΕΜΠΟΡΙΚΏΝ ΣΥΝΑΛΛΑΓΏΝ
   της 10ης Μαρτίου 2015
   σχετικά με παρέκκλιση από τους κανόνες καταγωγής που καθορίζονται στο πρωτόκολλο I της συμφωνίας οικονομικής εταιρικής σχέσης μεταξύ των κρατών CARIFORUM, αφενός, και της Ευρωπαϊκής Κοινότητας και των κρατών μελών της, αφετέρου, προκειμένου να ληφθεί υπόψη η ιδιαίτερη κατάσταση της Δομινικανής Δημοκρατίας όσον αφορά ορισμένα κλωστοϋφαντουργικά προϊόντα [2015/600]
   Η ΕΙΔΙΚΗ ΕΠΙΤΡΟΠΗ ΓΙΑ ΤΗΝ ΤΕΛΩΝΕΙΑΚΗ ΣΥΝΕΡΓΑΣΙΑ ΚΑΙ ΤΗ ΔΙΕΥΚΟΛΥΝΣΗ ΤΩΝ ΕΜΠΟΡΙΚΩΝ ΣΥΝΑΛΛΑΓΩΝ,
   Έχοντας υπόψη τη συμφωνία οικονομικής εταιρικής σχέσης μεταξύ των κρατών CARIFORUM, αφενός, και της Ευρωπαϊκής Κοινότητας και των κρατών μελών της, αφετέρου, και ιδίως το άρθρο 39 παράγραφος 2 του πρωτοκόλλου I αυτής,
   Εκτιμώντας τα ακόλουθα:
   
               (1)
            
            
               Η συμφωνία οικονομικής εταιρικής σχέσης μεταξύ των κρατών CARIFORUM, αφενός, και της Ευρωπαϊκής Κοινότητας και των κρατών μελών της, αφετέρου (1) («ΣΟΕΣ CARIFORUM-ΕΕ»), εφαρμόζεται προσωρινά από τις 29 Δεκεμβρίου 2008 μεταξύ της Ευρωπαϊκής Ένωσης (ΕΕ) και των κρατών Αντίγκουα και Μπαρμπούντα, Μπαχάμες, Μπαρμπάντος, Μπελίζε, Ντομίνικα, Δομινικανή Δημοκρατία, Γρενάδα, Γουιάνα, Τζαμάικα, Άγιος Χριστόφορος και Νέβις, Αγία Λουκία, Άγιος Βικέντιος και Γρεναδίνες, Σουρινάμ, Τρινιδάδ και Τομπάγκο.
            
         
               (2)
            
            
               Το πρωτόκολλο I της ΣΟΕΣ σχετικά με τον ορισμό της έννοιας «καταγόμενα προϊόντα» ή «προϊόντα καταγωγής» και τις μεθόδους διοικητικής συνεργασίας περιέχει τους κανόνες καταγωγής για την εισαγωγή προϊόντων καταγόμενων από τα κράτη CARIFORUM στην ΕΕ.
            
         
               (3)
            
            
               Σύμφωνα με το άρθρο 39 παράγραφος 2 του πρωτοκόλλου I της ΣΟΕΣ επιτρέπεται να θεσπιστούν παρεκκλίσεις από τους εν λόγω κανόνες καταγωγής όταν η ανάπτυξη των υπαρχουσών βιομηχανιών ή η δημιουργία νέων βιομηχανιών στα κράτη CARIFORUM δικαιολογεί την εν λόγω θέσπιση. Επιπλέον, σύμφωνα με το άρθρο 39 παράγραφος 6 στοιχείο β) του εν λόγω πρωτοκόλλου, κατά την εξέταση των αιτήσεων παρέκκλισης πρέπει να λαμβάνονται ιδίως υπόψη περιπτώσεις στις οποίες η εφαρμογή των ισχυόντων κανόνων καταγωγής ενδέχεται να επηρεάσει σημαντικά την ικανότητα υφιστάμενης βιομηχανίας σε κράτος ή κράτη CARIFORUM να συνεχίσει τις εξαγωγές της στην ΕΕ, με ιδιαίτερη αναφορά σε περιπτώσεις όπου αυτό μπορεί να οδηγήσει σε διακοπή των δραστηριοτήτων της.
            
         
               (4)
            
            
               Στις 14 Ιουλίου 2014, η προεδρία της ειδικής επιτροπής CARIFORUM-ΕΕ για την τελωνειακή συνεργασία και τη διευκόλυνση των εμπορικών συναλλαγών έλαβε από τη Δομινικανή Δημοκρατία αίτημα για παρέκκλιση, προκειμένου να ληφθεί υπόψη η ιδιαίτερη κατάσταση όσον αφορά ορισμένα κλωστοϋφαντουργικά προϊόντα. Στις 8 Οκτωβρίου και στις 3 Νοεμβρίου 2014, η προεδρία έλαβε τις συμπληρωματικές πληροφορίες που είχε ζητήσει στις 18 Ιουλίου και στις 28 Οκτωβρίου 2014.
            
         
               (5)
            
            
               Σύμφωνα με το άρθρο 13 του πρωτοκόλλου I της ΣΟΕΣ, οι όροι του τίτλου II σχετικά με την απόκτηση του χαρακτήρα καταγωγής πρέπει να πληρούνται ανελλιπώς στα κράτη CARIFORUM ή της ΕΕ. Η Αϊτή έχει υπογράψει, αλλά δεν έχει επικυρώσει ούτε εφαρμόζει προσωρινά τη ΣΟΕΣ και, ως εκ τούτου, δεν θεωρείται κράτος CARIFORUM κατά τη συμφωνία. Σύμφωνα με το άρθρο 8 του πρωτοκόλλου I, το πλύσιμο, το σιδέρωμα ή πρεσάρισμα κλωστοϋφαντουργικών ειδών, η επίθεση ή εκτύπωση σημάτων, ετικετών και λογοτύπων, η απλή τοποθέτηση σε σάκους, θήκες ή κουτιά, ή ο συνδυασμός δύο ή περισσότερων από αυτές τις εργασίες θεωρούνται ανεπαρκείς επεξεργασίες και μεταποιήσεις για την απόκτηση του χαρακτήρα του καταγόμενου προϊόντος. Επομένως, θα πρέπει να χορηγηθεί παρέκκλιση από τις διατάξεις του άρθρου 8 και του άρθρου 13 παράγραφος 1 του πρωτοκόλλου για την απόκτηση του χαρακτήρα του καταγόμενου προϊόντος από τη Δομινικανή Δημοκρατία προς εξαγωγή στην ΕΕ.
            
         
               (6)
            
            
               Η Δομινικανή Δημοκρατία έχει ζητήσει παρέκκλιση από τους κανόνες καταγωγής που καθορίζονται στο πρωτόκολλο I της ΣΟΕΣ CARIFORUM-ΕΕ όσον αφορά τα κλωστοϋφαντουργικά προϊόντα των κωδικών ΕΣ 6203.42, 6107.11 και 6109.10, που εισάγονται στην ΕΕ από την 1η Ιανουαρίου 2012 έως τις 31 Δεκεμβρίου 2016, σύμφωνα με το άρθρο 39 παράγραφος 2 του εν λόγω πρωτοκόλλου. Το αίτημα βασίζεται στο γεγονός ότι ο κλάδος παραγωγής βρίσκεται σε δύσκολη κατάσταση, επειδή η επεξεργασία και η μεταποίηση που διενεργούνται στη γειτονική Αϊτή έχει αντίκτυπο στην τήρηση των κανόνων καταγωγής που ορίζονται στη ΣΟΕΣ CARIFORUM-ΕΕ. Αν η Δομινικανή Δημοκρατία δεν μπορεί πλέον να προμηθεύεται από την Αϊτή, θα επηρεαστεί σημαντικά η συνέχιση των εξαγωγών προς την ΕΕ από τον υφιστάμενο κλωστοϋφαντουργικό κλάδο της Δομινικανής Δημοκρατίας. Η παρέκκλιση θα συμβάλει στη σταθερότητα της παραγωγής, στην ανάπτυξη της βιομηχανίας και στη διατήρηση της απασχόλησης στη Δομινικανή Δημοκρατία, καθώς και στην Αϊτή.
            
         
               (7)
            
            
               Δεν πρέπει να χορηγηθεί παρέκκλιση για τα σλιπ που υπάγονται στον κωδικό ΕΣ 6107.11. Πρόκειται για προϊόντα που πλέκονται και κόβονται στη Δομινικανή Δημοκρατία και, ακολούθως, ράβονται, φινιρίζονται και συσκευάζονται στην Αϊτή. Τα προϊόντα αυτά μεταφέρονται απευθείας από την Αϊτή στην ΕΕ, ενώ κατά τη διαμετακόμισή τους από το έδαφος της Δομινικανής Δημοκρατίας δεν υφίστανται περαιτέρω επεξεργασία. Συνεπώς, η ΣΟΕΣ CARIFORUM-ΕΕ δεν εφαρμόζεται, καθώς τα εμπορεύματα δεν έχουν υποστεί επαρκή επεξεργασία ή μεταποίηση στη Δομινικανή Δημοκρατία ώστε να χαρακτηριστούν «καταγόμενα προϊόντα».
            
         
               (8)
            
            
               Το αίτημα καλύπτει την περίοδο από τον Ιανουάριο του 2012 έως τον Δεκέμβριο του 2016. Ζητείται η αναδρομική εφαρμογή από το 2012. Ωστόσο, οι κανόνες καταγωγής που καθορίζονται στην ΣΟΕΣ CARIFORUM-ΕΕ πρέπει να εφαρμόζονται σωστά μέχρι τη χορήγηση της παρέκκλισης. Η παρέκκλιση από τους κανόνες πρέπει επομένως να χορηγηθεί με ισχύ από την ημερομηνία έκδοσης της απόφασης χορήγησης της παρέκκλισης από την ειδική επιτροπή CARIFORUM-ΕΕ για την τελωνειακή συνεργασία και τη διευκόλυνση των εμπορικών συναλλαγών. Λόγω του τρέχοντος καθεστώτος της Αϊτής στο πλαίσιο της ΣΟΕΣ CARIFORUM-ΕΕ, η παρέκκλιση θα πρέπει να χορηγηθεί για περίοδο δύο ετών, έτσι ώστε η Δομινικανή Δημοκρατία να έχει τη δυνατότητα να προετοιμαστεί προκειμένου να συμμορφωθεί με τους κανόνες για την απόκτηση χαρακτήρα καταγωγής και να διασφαλιστεί η προβλεψιμότητα για τις επιχειρήσεις.
            
         
               (9)
            
            
               Η παρέκκλιση ζητείται για ποσότητα 407 452 τεμαχίων παντελονιών από ύφασμα «denim» που υπάγονται στον κωδικό ΕΣ 6203.42, η οποία προβλέπεται ότι θα εξάγεται ετησίως προς την ΕΕ. Με βάση τα στατιστικά στοιχεία για την περίοδο 2009-2013, οι εισαγωγές παντελονιών από ύφασμα «denim» από τη Δομινικανή Δημοκρατία στην Ένωση ανήλθαν κατά μέσον όρο σε περίπου 63 000 τεμάχια ετησίως. Το 2012 οι εισαγωγές αυξήθηκαν σημαντικά, σε περίπου 250 000 τεμάχια. Το 2013 οι εισαγωγές υποχώρησαν, σε περίπου 40 000 τεμάχια. Επομένως, η παρέκκλιση από την ποσόστωση πρέπει να καθοριστεί στο ανώτατο επίπεδο των εισαγωγών από τη Δομινικανή Δημοκρατία που σημειώθηκε το 2012, αυξημένο κατά όριο ανοχής 20 %.
            
         
               (10)
            
            
               Η ειδική επιτροπή CARIFORUM-ΕΕ για την τελωνειακή συνεργασία και τη διευκόλυνση των εμπορικών συναλλαγών θα πρέπει να χορηγήσει παρέκκλιση για την εισαγωγή στην Ένωση 300 000 τεμαχίων παντελονιών από ύφασμα «denim» του κωδικού ΕΣ ex ex 6203.42 (κωδικός ΣΟ 6203 42 31) και 54 054 τεμαχίων τι-σερτ του κωδικού ΕΣ ex ex 6109.10 (κωδικός ΣΟ ex 6109 10 00) εντός περιόδου δύο ετών από την ημερομηνία έκδοσης της παρούσας απόφασης.
            
         
               (11)
            
            
               Ο κανονισμός (ΕΟΚ) αριθ. 2454/93 της Επιτροπής (2) θεσπίζει κανόνες σχετικά με τη διαχείριση των δασμολογικών ποσοστώσεων. Για να διασφαλιστεί η αποδοτική διαχείριση των δασμολογικών ποσοστώσεων σε στενή συνεργασία μεταξύ των αρχών της Δομινικανής Δημοκρατίας, των τελωνειακών αρχών των κρατών μελών της ΕΕ και της Επιτροπής, οι εν λόγω κανόνες θα πρέπει να εφαρμόζονται τηρουμένων των αναλογιών στις ποσότητες που εισάγονται βάσει της παρέκκλισης που χορηγείται με την παρούσα απόφαση.
            
         
               (12)
            
            
               Για να καταστεί δυνατή η αποτελεσματική παρακολούθηση της εφαρμογής της παρέκκλισης, οι αρχές της Δομινικανής Δημοκρατίας πρέπει να κοινοποιούν τακτικά στην Επιτροπή αναλυτικά στοιχεία των εκδοθέντων πιστοποιητικών κυκλοφορίας εμπορευμάτων EUR.1,
            
         ΑΠΟΦΑΣΙΖΕΙ:
   Άρθρο 1
   1.   Κατά παρέκκλιση από το πρωτόκολλο I της ΣΟΕΣ και σύμφωνα με το άρθρο 39 παράγραφος 2 του εν λόγω πρωτοκόλλου, τα ακόλουθα προϊόντα θεωρούνται ως προϊόντα καταγωγής Δομινικανής Δημοκρατίας σύμφωνα με τους όρους που προβλέπονται στα άρθρα 2 έως 5 της παρούσας απόφασης:
   
               α)
            
            
               παντελόνια από ύφασμα «denim» του κωδικού ΕΣ ex ex 6203.42 (κωδικός ΣΟ 6203 42 31) που παράγονται από μη καταγόμενο ύφασμα των κωδικών ΕΣ 5209.42, 5513.12 και 5513.19 (κωδικοί ΣΟ 5209 42 00, 5513 12 00 και 5513 19 00) και κόβονται στη Δομινικανή Δημοκρατία, ράβονται εκτός του εδάφους των κρατών CARIFORUM και ακολούθως πλένονται, σιδερώνονται ή πρεσάρονται και συσκευάζονται στη Δομινικανή Δημοκρατία·
            
         
               β)
            
            
               τι-σερτ από βαμβάκι του κωδικού ΕΣ ex ex 6109.10 (κωδικός ΣΟ ex 6109 10 00) που παράγονται από μη καταγόμενα νήματα του κωδικού ΕΣ ex ex 5205.23 (κωδικός ΣΟ 5205 23 00), υφαίνονται, βάφονται, φινιρίζονται και κόβονται στη Δομινικανή Δημοκρατία, ράβονται εκτός του εδάφους των κρατών CARIFORUM και ακολούθως τυπώνονται και συσκευάζονται στη Δομινικανή Δημοκρατία.
            
         2.   Για τους σκοπούς της παραγράφου 1, το πλύσιμο, το σιδέρωμα ή πρεσάρισμα κλωστοϋφαντουργικών ειδών, η επίθεση ή εκτύπωση σημάτων, ετικετών και λογοτύπων, η απλή τοποθέτηση σε σάκους, θήκες ή κουτιά, ή ο συνδυασμός δύο ή περισσότερων από αυτές τις εργασίες που εκτελούνται εκτός των κρατών CARIFORUM θεωρούνται επαρκείς επεξεργασίες ή μεταποιήσεις για την απόκτηση του χαρακτήρα του καταγόμενου προϊόντος.
   Άρθρο 2
   Η παρέκκλιση που προβλέπεται στο άρθρο 1 ισχύει για τα προϊόντα και τις ποσότητες που αναγράφονται στο παράρτημα και έχουν δηλωθεί ότι τίθενται σε ελεύθερη κυκλοφορία στην ΕΕ από τη Δομινικανή Δημοκρατία κατά την περίοδο από 10 Μαρτίου 2015 έως 9 Μαρτίου 2017.
   Άρθρο 3
   Τις ποσότητες που αναφέρονται στο παράρτημα διαχειρίζεται η Ευρωπαϊκή Επιτροπή σύμφωνα με τα άρθρα 308α, 308β και 308γ του κανονισμού (ΕΟΚ) αριθ. 2454/93.
   Άρθρο 4
   Οι τελωνειακές αρχές της Δομινικανής Δημοκρατίας διεξάγουν ποσοτικούς ελέγχους στις εξαγωγές των προϊόντων που αναφέρονται στο άρθρο 1.
   Πριν από το τέλος του μήνα που έπεται κάθε τριμήνου, οι τελωνειακές αρχές της Δομινικανής Δημοκρατίας διαβιβάζουν στην Ευρωπαϊκή Επιτροπή, μέσω της γραμματείας της ειδικής επιτροπής για την τελωνειακή συνεργασία και τη διευκόλυνση των εμπορικών συναλλαγών, δήλωση των ποσοτήτων για τις οποίες έχουν εκδοθεί πιστοποιητικά κυκλοφορίας EUR. 1 κατ' εφαρμογή της παρούσας απόφασης καθώς και τους αύξοντες αριθμούς των πιστοποιητικών αυτών.
   Άρθρο 5
   Στη θέση 7 των πιστοποιητικών κυκλοφορίας εμπορευμάτων EUR.1 που εκδίδονται βάσει της παρούσας απόφασης αναγράφεται μια από τις ακόλουθες ενδείξεις:
   
               —
            
            
               
                  «Derogation — Decision No 1/2015 of the CARIFORUM-EU Special Committee on Customs Cooperation and Trade facilitation of 10 March 2015»
               ,
         
               —
            
            
               
                  «Dérogation — Décision no 1/2015 du Comité spécial de coopération douanière et de facilitation des échanges CARIFORUM-UE du 10 mars 2015»
               ,
         
               —
            
            
               
                  «Excepción — Decisión no 1/2015 del Comité Especial CARIFORUM-UE de Cooperación Aduanera y Facilitación del Comercio del 10 de marzo 2015»
               .
         Άρθρο 6
   Σε περίπτωση που η ΕΕ διαπιστώσει, βάσει αντικειμενικών πληροφοριών, παρατυπίες ή απάτη ή επανειλημμένη αδυναμία τήρησης των υποχρεώσεων που προβλέπονται στο άρθρο 4, η ΕΕ μπορεί να ζητήσει την προσωρινή αναστολή της παρέκκλισης που αναφέρεται στο άρθρο 1, σύμφωνα με τη διαδικασία που προβλέπεται στο άρθρο 22 παράγραφοι 5 και 6 της ΣΟΕΣ CARIFORUM-ΕΕ.
   Άρθρο 7
   Η παρούσα απόφαση αρχίζει να ισχύει από τις 10 Μαρτίου 2015.
   
      Τζορτζτάουν και Βρυξέλλες, 10 Μαρτίου 2015.
      
         Jameel Ahamad BAKSH
         
            Αντιπρόσωπος CARIFORUM,
         
         
            εξ ονόματος των κρατών CARIFORUM
         
      
      
         Jean-Michel GRAVE
         
            Ευρωπαϊκή Επιτροπή,
         
         
            εξ ονόματος του συμβαλλόμενου μέρους ΕΕ
         
      
   
   
      (1)  ΕΕ L 289 της 30.10.2008, σ. 3.
   
      (2)  Κανονισμός (ΕΟΚ) αριθ. 2454/93 της Επιτροπής, της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου περί θεσπίσεως του κοινοτικού τελωνειακού κώδικα (ΕΕ L 253 της 11.10.1993, σ. 1).
   
      ΠΑΡΑΡΤΗΜΑ
      
                  Αύξων αριθμός
               
               
                  Κωδικός ΕΣ
               
               
                  Κωδικός ΣΟ
               
               
                  Περιγραφή εμπορευμάτων
               
               
                  Περίοδος
               
               
                  Ποσότητες
                  (σε τεμάχια)
               
            
                  09.1950
               
               
                  ex ex 6203.42
               
               
                  6203 42 31
               
               
                  Παντελόνια και κοντά παντελόνια που καλύπτουν και το γόνατο, από ύφασμα με την ονομασία «denim», για άντρες ή αγόρια
               
               
                  10.3.2015 — 9.3.2016
               
               
                  300 000
               
            
                  10.3.2016 — 9.3.2017
               
               
                  300 000
               
            
                  09.1951
               
               
                  ex ex 6109.10
               
               
                  ex 6109 10 00
               
               
                  Τι-σερτ από πλεκτό βαμβάκι
               
               
                  10.3.2015 — 9.3.2016
               
               
                  54 054
               
            
                  10.3.2016 — 9.3.2017
               
               
                  54 054